ফের সার্জিক্যাল স্ট্রাইকের ঢঙে জঙ্গি ঘাঁটি গুঁড়িয়ে দিলেন ভারতীয় সেনা জওয়ানরা। তবে এবার আর পাক সীমান্ত নয়, মায়ানমার সীমান্তে নাগা জঙ্গিদের ঘাঁটি গুঁড়িয়ে দিলেন ভারতীয় কম্যান্ডোরা।
সেনাবাহিনীর ইস্টার্ন কম্যান্ডের পক্ষ থেকে টুইট করে জানানো হয়েছে, ভারতীয় বাহিনীর হামলায় বড়সড় ক্ষয়ক্ষতির মুখে পড়েছে জঙ্গিরা। যদিও, ভারতীয় সেনা জওয়ানদের কোনও ক্ষয়ক্ষতি হয়নি বলেই সেনা বিবৃতিতে দাবি করা হয়েছে। ন্যাশনাল সোশ্যালিস্ট কাউন্সিল অফ নাগাল্যান্ড বা এনএসসিএন (কে) জঙ্গি গোষ্ঠীর ঘাঁটিগুলি গুঁড়িয়ে দেওয়া হয়েছে বলে একাধিক সর্বভারতীয় সংবাদমাধ্যমে দাবি করা হয়েছে।

ইস্টার্ন কম্যান্ডের টুইট।
সেনাবাহিনীর দেওয়া তথ্য অনুযায়ী, ভারত-মায়ানমার সীমান্তে এ দিন প্রথমে জঙ্গিরা ভারতীয় জওয়ানদের লক্ষ্য করে হামলা চালায়। পাল্টা জবাব দেন ভারতীয় জওয়ানরা। এর পরেই জঙ্গি শিবিরগুলি লক্ষ্য করে বড়সড় হামলা চালানো হয় সেনার পক্ষ থেকে। 

এই বিষয়ে অন্যান্য খবর

আবারও কি সার্জিক্যাল স্ট্রাইক! পাকিস্তানকে হুঁশিয়ারি ভারতীয় সেনাপ্রধানের


সেনার আক্রমণের মুখে পড়ে জঙ্গিরা এলাকা ছেড়ে পালায়। যদিও, ভারতীয় বাহিনী আন্তর্জাতিক সীমান্ত পেরোয়নি বলেই দাবি করা হয়েছে সেনার পক্ষ থেকে।